ג'ון טרי

ג'ון ג'ורג טרי (באנגלית: John George Terry; נולד ב-7 בדצמבר 1980) הוא כדורגלן עבר אנגלי. טרי שיחק ברוב שנותיו כבלם בצ'לסי האנגלית במדיה רשם למעלה מ-500 הופעות בכל המסגרות וזכה חמש פעמים באליפות הפרמייר ליג האנגלית, ארבע פעמים בגביע האנגלי, שלוש פעמים בגביע הליגה, פעם אחת ליגת האלופות ופעם אחת בליגה האירופית. מאוגוסט 2006 עד אוקטובר 2011 היה הקפטן של נבחרת אנגליה שאותה ייצג ב-78 משחקים מ-2003 עד פרישתו מהנבחרת בספטמבר 2012. טרי, יליד בארקינג שבלונדון, החל לשחק כדורגל בקבוצת הכדורגל סנראב (Senrab) בליגת החובבנים, ולאחר מכן עבר למחלקת הנוער של וסטהאם יונייטד. בגיל 14 כבר שיחק בקבוצת הנוער של צ'לסי (באותו זמן דווקא בתור קשר). משחק הבכורה שלו בקבוצה הבוגרת נערך ב-28 באוקטובר 1998, הוא הוכנס בדקה ה-86 למשחק במסגרת גביע הליגה נגד אסטון וילה. כבר באותה שנה זכה טרי לתואר "השחקן הצעיר של השנה" מטעם המועדון. בשנת 2001 הוא נבחר לשחקן העונה של צ'לסי. בשנת 2004, לאור פציעתו של מרסל דסאי, הפקיד המאמן קלאודיו ראניירי את סרט הקפטן בידיו של טרי בפעם הראשונה. יכולתו המצוינת בתקופה זו הובילה למינויו של טרי כקפטן הקבוע בעונת 2004/2005, כאשר מונה ז'וז'ה מוריניו למאמן. בעונה זו זכתה צ'לסי לאליפות ראשונה אחרי 50 שנה ושנייה בסך הכל, תוך תצוגה אישית טובה של טרי שזיכתה אותו בפרס כדורגלן השנה בליגה האנגלית. בעונה שלאחר מכן זכה עם צ'לסי באליפות השנייה ברציפות. בשנת 2010 זכה עם הקבוצה באליפות נוספת. בשנת 2012 זכה עם צ'לסי בליגת האלופות, לראשונה בתולדות המועדון, ובשנת 2013 זכה עמה בליגה האירופית. בשנת 2015 זכה באליפות הרביעית שלו עם צ'לסי, ובשנת 2017 זכה טרי באליפות החמישית והאחרונה שלו עם צ'לסי. ב-31 בינואר 2016 הודיע שלא יאריך את חוזהו שמסתיים ב-2017, לאחר 21 שנות משחק במדי צ'לסי. ב-3 ביולי 2017 חתם באסטון וילה מליגת המשנה. ב-7 באוקטובר 2018 פרש מכדורגל בגיל 37. טרי היה שחקן קבוע בנבחרת אנגליה, וזכה לשחק ביורו 2004, במונדיאל 2006 ובמונדיאל 2010. הופעת הבכורה שלו בנבחרת נערכה ב-3 ביוני 2003 במשחק ידידות נגד סרביה ומונטנגרו, אליו הוא הוכנס כמחליף בדקה ה-45. משחקו המלא הראשון היה מול קרואטיה ב-20 באוגוסט 2003. את שערו הראשון במדי אנגליה כבש טרי במשחק ההכנה למונדיאל 2006 נגד הונגריה ב-30 במאי 2006. באותה שנה מונה לקפטן הנבחרת, ובשנת 2012 ערך את הופעתו האחרונה בנבחרת. ב-10 באוקטובר 2018 מונה טרי לעוזרו של דין סמית' באסטון וילה. ביולי 2021 עזב את המועדון. החל מינואר 2022 מועסק כיועץ בצוות האימון של אקדמיית הנוער של צ'לסי. טרי מתגורר בסארי שבאנגליה. ב-15 ביוני 2007 התחתן עם ארוסתו טוני פוּל בארמון בלנהיים וב-18 במאי 2006 נולדו לזוג תאומים. טרי חגג את הולדתם לאחר שכבש נגד הונגריה במשחק הכנה למונדיאל 2006 כאשר הוא ביצע "תינוק בנדנדה" כחגיגה. אחיו פול משחק גם הוא כדורגל באופן מקצועני והוא נשוי לאחותו של פול קונצ'בסקי, חברו של טרי לקבוצת החובבים "סנראב". בשנת 2002 הוגש נגד טרי כתב אישום בגין תקיפה לאחר שהוא ושני כדורגלנים נוספים היו מעורבים בקטטה במועדון לילה. טרי אמנם זוכה מכל אשמה, אך במהלך הפרשה הוטל עליו איסור לשחק בנבחרתו הלאומית והוא נמנע מלהשתתף במונדיאל 2002. בפברואר 2010 פורסם שטרי ניהל רומן עם בת זוגו לשעבר של ווין ברידג', שחקן עבר בצ'לסי. בעקבות המקרה, מאמן הנבחרת, פאביו קאפלו, בחר למנות את שחקן מנצ'סטר יונייטד ריו פרדיננד לקפטן הנבחרת במקומו של טרי. שנה מאוחר יותר החזיר קאפלו את תפקיד הקפטן לטרי. באוקטובר 2011, במהלך משחק פרמייר ליג בין קווינס פארק ריינג'רס לצ'לסי, נתפס טרי מקלל את בלם קווינס פארק ריינג'רס, אנטון פרדיננד, בקללות גזעניות. בעקבות המקרה, החליטה ההתאחדות לכדורגל האנגלית לנשל את טרי ממשרת קפטן הנבחרת האנגלית, וגם נמצא כי יש מקום להעמידו למשפט פלילי. טרי הפגוע שקל לפרוש מהנבחרת, אך לבסוף נשאר ואף נמנה בסגל למשחקי יורו 2012 שנערך בפולין ובאוקראינה. בעקבות הפרשה, התפטר מאמן נבחרת אנגליה, פאביו קאפלו, לאחר שההתאחדות לכדורגל האנגלית הדיחה את טרי מתפקיד הקפטן מבלי להתייעץ עמו. ב-13 ביולי 2012 בית משפט בלונדון זיכה את טרי מאשמה של פגיעה גזענית, אולם לאחר שבועיים ממתן הפסיקה, הודיעה התאחדות הכדורגל האנגלית כי היא תובעת את טרי מחדש. בעקבות זאת הודיע טרי ב-23 בספטמבר על פרישה מנבחרת אנגליה. ב-27 בספטמבר החליטה ההתאחדות להרחיקו מ-4 משחקים בנוסף לקנס על סך 220 אלף ליש"ט. צ'לסי אליפות אנגליה (5): 2004/2005, 2005/2006, 2009/2010, 2014/2015, 2016/2017 ליגת האלופות: 2011/2012 הליגה האירופית: 2012/2013 הגביע האנגלי‏ (5):1999/2000, 2006/2007, 2008/2009, 2009/2010, 2011/2012 גביע הליגה (3): 2004/2005, 2006/2007, 2014/2015 מגן הקהילה (2): 2005, 2009 מדיה וקבצים בנושא ג'ון טרי בוויקישיתוף ג'ון טרי, ברשת החברתית אינסטגרם ג'ון טרי, באתר Transfermarkt ג'ון טרי, באתר Soccerway ג'ון טרי, באתר BDFutbol ג'ון טרי, באתר WorldFootball.net ג'ון טרי, באתר National Football Teams ג'ון טרי, באתר FootballDatabase.eu פרופיל המאמן, באתר Transfermarkt עמוד השחקן באתר הרשמי של צ'לסי עמוד השחקן באתר ההתאחדות האנגלית עמוד השחקן באתר הפריימר ליג מיכאל יוכין‏, צבע טרי: סגירות המעגלים בקריירה הייחודית של ג'ון טרי, באתר וואלה, 8 באוקטובר 2018 עוד לא הספיק לנוח: ג'ון טרי מונה לעוזר מאמן אסטון וילה, באתר וואלה, 11 באוקטובר 2018 Chelsea: Former captain John Terry to return in coaching consultancy role. BBC Sport. 29 December 2021 ‏יעקב זיו, ג'ון טרי הודח מתפקיד קפטן נבחרת אנגליה, ריו פרדיננד יחליפו, באתר nrg‏, 5 בפברואר 2010 ג'ון טרי חוזר להיות הקפטן הקבוע של נבחרת אנגליה, באתר וואלה, 20 במרץ 2011 ג'ון טרי יועמד לדין פלילי בעקבות קריאות גזעניות, באתר הארץ, 21 בדצמבר 2011 ג'ון טרי שוקל פרישה מנבחרת אנגליה, באתר ערוץ הספורט, 4 בפברואר 2012 ‏‏3 נציגים לסיטי בסגל אנגליה, יונייטד וליברפול עם 4, באתר ONE‏, 30 במאי 2012 ‏טרי איבד את סרט הקפטן בעקבות האישום בגזענות, באתר ONE‏, 3 בפברואר 2012 ‏קאפלו התפטר מנבחרת אנגליה: "פגעו בסמכותי", באתר ynet, 8 בפברואר 2012 ‏ג'ון טרי נמצא לא אשם במשפט הגזענות נגדו, באתר ynet, 13 ביולי 2012 ההתאחדות האנגלית מאשימה את טרי בגזענות, באתר ערוץ הספורט, 27 ביולי 2012 ‏ג'ון טרי הודיע על פרישה מנבחרת אנגליה, באתר ynet, 23 בספטמבר 2012 ‏מחיר הגזענות: ג'ון טרי הורחק מארבעה משחקים, באתר ynet, 27 בספטמבר 2012